5.8.2022.
LV
Eiropas Savienības Oficiālais Vēstnesis
L 205/145
KOMISIJAS ĪSTENOŠANAS REGULA (ES) 2022/1362 (2022. gada 1. augusts), ar ko Eiropas Parlamenta un Padomes Regulu (EK) Nr. 595/2009 īsteno attiecībā uz lielas noslodzes piekabju veiktspēju saistībā ar to ietekmi uz mehānisko transportlīdzekļu CO2 emisijām, degvielas patēriņu, enerģijas patēriņu un bezemisiju sniedzamību un ar ko groza Īstenošanas regulu (ES) 2020/683 (Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes Regulu (EK) Nr. 595/2009 (2009. gada 18. jūnijs) par mehānisko transport­ līdzekļu un motoru tipa apstiprinājumu attiecībā uz lielas celtspējas/kravnesības transportlīdzekļu radītām emisijām (Euro VI), par piekļuvi transportlīdzekļu remonta un tehniskās apkopes informācijai, par grozījumiem Regulā (EK) Nr. 715/2007 un Direktīvā 2007/46/EK un par Direktīvu 80/1269/EEK, 2005/55/EK un 2005/78/EK atcelšanu (1) un jo īpaši tās 5.c panta pirmās daļas a) apakšpunktu,
ņemot vērā Eiropas Parlamenta un Padomes Regulu (ES) 2018/858 (2018. gada 30. maijs) par mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanu un tirgus uzraudzību un ar ko groza Regulas (EK) Nr. 715/2007 un (EK) Nr. 595/2009 un atceļ Direktīvu 2007/46/EK (2), jo īpaši tās 24. panta 4. punktu, 36. panta 4. punktu, 44. panta 5. punktu un 45. panta 7. punktu,
tā kā:
(1)
O3 un O4 kategorijas mehānisko transportlīdzekļu veiktspēja attiecībā uz to ietekmi uz CO2 emisijām, degvielas patēriņu, elektroenerģijas patēriņu un bezemisiju sniedzamību var atšķirties atkarībā no to tehniskajiem parametriem.
Efektīvākām piekabēm ir mazāka aerodinamiskā pretestība, tādējādi uzlabojot velkošā transport­ līdzekļa energoefektivitāti.
Piekabēm ar līdzīgiem tehniskajiem parametriem ir līdzīga ietekme uz velkošā transport­ līdzekļa CO2 emisijām un degvielas patēriņu.
Lai atspoguļotu piekabju nozares daudzveidību, piekabes būtu jāsadala transportlīdzekļu grupās ar līdzīgu transportlīdzekļa tipu, asu konfigurāciju, maksimālo pieļaujamo asslodzi un šasijas konfigurāciju.
(2)
Komisijas Regulā (ES) 2017/2400 (3) ir ietverti sertifikācijas pienākumi un noteikumi par CO2 emisiju un degvielas patēriņa noteikšanu lielas noslodzes mehāniskajiem transportlīdzekļiem.
Degvielas patēriņa noteikšanas pamatā ir datorsimulācija, kuras veikšanai Komisija saskaņā ar minētās regulas 5. panta 1. punkta a) apakšpunktu ir izstrādājusi VECTO simulācijas rīku.
Tā kā VECTO simulācijas rīkā nevar ņemt vērā dažādu piekabju ietekmi un tā kā tirgū nav pieejama programmatūra, ko varētu izmantot, lai novērtētu piekabju ietekmi uz velkošo transport­ līdzekļu enerģijas patēriņu, Komisija šim nolūkam izstrādājusi īpašu piekabju simulācijas rīku.
(3)
Aerodinamiskā pretestība ir viens no spēkiem, kas transportlīdzeklim jāpārvar braukšanas laikā.
Ir zinātniski pierādīts, ka piemērotu aerodinamisko ierīču izmantošana uz piekabes var ievērojami samazināt savienoto transportlīdzekļu aerodinamisko pretestību un tādējādi arī enerģijas patēriņu.
Tādēļ būtu jāsertificē šo aerodinamisko ierīču pretestības samazināšanas efekts.
(1) OV L 188, 18.7.2009., 1. lpp. (2) OV L 151, 14.6.2018., 1. lpp.
(3) Komisijas Regula (ES) 2017/2400 (2017. gada 12. decembris), ar ko Eiropas Parlamenta un Padomes Regulu (EK) Nr. 595/2009 īsteno attiecībā uz lielas noslodzes transportlīdzekļu CO2 emisiju un degvielas patēriņa noteikšanu un groza Eiropas Parlamenta un Padomes Direktīvu 2007/46/EK un Komisijas Regulu (ES) Nr. 582/2011 (OV L 349, 29.12.2017., 1. lpp.).